Eesti Evangeelne Luterlik Kirik avaldab sügavat kaastunnet Moskva Patriarhaadile ja kogu Vene Õigeusu Kirikule patriarh Aleksius II lahkumise puhul.  Eestis sündinud ja oma vaimulikku teenimist alustanud Moskva ja kogu Venemaa patriarh Aleksiusel olid head ja sõbralikud suhted Eesti Evangeelse Luterliku Kirikuga. Patriarh Aleksius II oli üks Eesti Kirikute  Nõukogu asutajatest, kelle tegevuses olid olulised püüdlused oikumeenia, rahu ja õigluse taotlemisel.  Austame lugupidamisega patriarh Aleksius II, kristliku venna ja hea sõbra mälestust ning palume talle rahulist puhkust ja rõõmsat ärkamist igavesel hommikul.